CELEX: 32017R0094
Language: sl
Date: 2017-01-19 00:00:00
Title: Izvedbena uredba Komisije (EU) 2017/94 z dne 19. januarja 2017 o uvedbi dokončne protidampinške dajatve na uvoz natrijevega glukonata s poreklom iz Ljudske republike Kitajske na podlagi pregleda zaradi izteka ukrepa v skladu s členom 11(2) Uredbe (EU) 2016/1036 Evropskega parlamenta in Sveta

20.1.2017   
            
            
               SL
            
            
               Uradni list Evropske unije
            
            
               L 16/3
            
         IZVEDBENA UREDBA KOMISIJE (EU) 2017/94
   z dne 19. januarja 2017
   o uvedbi dokončne protidampinške dajatve na uvoz natrijevega glukonata s poreklom iz Ljudske republike Kitajske na podlagi pregleda zaradi izteka ukrepa v skladu s členom 11(2) Uredbe (EU) 2016/1036 Evropskega parlamenta in Sveta
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1) („osnovna uredba“), in zlasti člena 11(2) Uredbe,
   ob upoštevanju naslednjega:
   1.   POSTOPEK
   
   1.1   Veljavni ukrepi
   
   
               (1)
            
            
               Svet je po protidampinški preiskavi („prvotna preiskava“) z Izvedbeno uredbo Sveta (EU) št. 965/2010 (2) uvedel dokončno protidampinško dajatev na uvoz natrijevega glukonata, številka CUS (Customs Union and Statistics) 0023277-9 in registrska številka CAS (Chemical Abstracts Service) 527-07-1, ki se trenutno uvršča pod oznako KN ex 2918 16 00 (oznaka TARIC 2918160010) („natrijev glukonat“), s poreklom iz Ljudske republike Kitajske („LRK“ ali „zadevna država“).
            
         
               (2)
            
            
               Prvotni ukrepi so bili uvedeni v obliki dajatve ad valorem v višini 53,2 %, razen za družbi Shandong Kaison Biochemical Co., Ltd (5,6 %) in Qingdao Kehai Biochemistry Co., Ltd (27,1 %).
            
         1.2   Zahtevek za pregled zaradi izteka ukrepa
   
   
               (3)
            
            
               Po objavi obvestila o bližnjem izteku (3) veljavnih ukrepov je Komisija 1. julija 2015 prejela zahtevek za začetek pregleda zaradi izteka teh ukrepov v skladu s členom 11(2) Uredbe Sveta (ES) št. 1225/2009 (4).
            
         
               (4)
            
            
               Zahtevek sta vložila dva proizvajalca Unije, in sicer Jungbunzlauer SA in Roquette Italia S.p.A. („vložnika“).
            
         
               (5)
            
            
               Zahtevek je bil utemeljen s tem, da bi iztek ukrepov verjetno povzročil nadaljevanje dampinga in nadaljevanje ali ponovitev škode za industrijo Unije.
            
         1.3   Začetek
   
   
               (6)
            
            
               Evropska komisija („Komisija“) je 27. oktobra 2015 na podlagi člena 11(2) Uredbe (ES) št. 1225/2009 začela protidampinško preiskavo v zvezi z uvozom natrijevega glukonata s poreklom iz LRK v Unijo. Obvestilo o začetku je objavila v Uradnem listu Evropske unije
                   (5) („obvestilo o začetku“).
            
         1.4   Primerljiva država
   
   
               (7)
            
            
               Komisija je v obvestilu o začetku objavila, da namerava tako kot v prvotni preiskavi uporabiti Združene države Amerike („ZDA“) kot tretjo državo s tržnim gospodarstvom („primerljiva država“) v smislu člena 2(7)(a) osnovne uredbe. Komisija je strani pozvala, naj predložijo pripombe glede ustreznosti te izbire. Pripomb ni predložila nobena od strani.
            
         
               (8)
            
            
               Komisija je zbrala informacije o proizvajalcih natrijevega glukonata v drugih potencialnih primerljivih državah in navezala stik s Kanado, Indijo, Japonsko, Pakistanom, Srbijo, Južno Afriko, Južno Korejo, Švico in ZDA ter vse znane proizvajalce natrijevega glukonata v teh državah pozvala, naj predložijo potrebne informacije. Odgovorila je ena kanadska družba, ki je navedla, da ne proizvaja natrijevega glukonata, ampak z njim trguje. Samo en ameriški proizvajalec je predložil izpolnjen vprašalnik in privolil v preveritveni obisk.
            
         1.5   Zainteresirane strani
   
   
               (9)
            
            
               Komisija je v obvestilu o začetku zainteresirane strani pozvala, naj se ji javijo, če želijo sodelovati v preiskavi. Poleg tega je Komisija izrecno obvestila znane proizvajalce Unije, znane proizvajalce izvoznike, kitajske organe, znane uvoznike in uporabnike o začetku preiskave ter jih povabila k sodelovanju.
            
         
               (10)
            
            
               Zainteresirane strani so imele možnost, da pisno izrazijo svoja stališča in zahtevajo zaslišanje v rokih iz obvestila o začetku. Vsem zainteresiranim stranem, ki so zahtevale zaslišanje in dokazale, da zanj obstajajo posebni razlogi, je bilo zaslišanje odobreno. Zainteresirane strani so imele možnost, da predložijo pripombe o začetku preiskave in zahtevajo zaslišanje pred Komisijo in/ali pooblaščencem za zaslišanje v trgovinskih postopkih.
            
         (a)   
         Vzorčenje
      
   
   
               (11)
            
            
               Komisija je v obvestilu o začetku navedla, da bo morda izbrala vzorec zainteresiranih strani v skladu s členom 17 osnovne uredbe.
            
         
      Vzorčenje proizvajalcev izvoznikov iz LRK
   
   
               (12)
            
            
               Da bi se Komisija lahko odločila, ali je vzorčenje potrebno, in da bi v tem primeru lahko izbrala vzorec, je vse znane proizvajalce izvoznike iz LRK pozvala, naj zagotovijo informacije, določene v obvestilu o začetku. Poleg tega je misijo Ljudske republike Kitajske pri Evropski uniji pozvala, naj opredeli morebitne druge proizvajalce izvoznike, ki bi bili lahko zainteresirani za sodelovanje v preiskavi, in/ali stopi v stik z njimi.
            
         
               (13)
            
            
               Samo en proizvajalec izvoznik iz zadevne države je zagotovil zahtevane informacije in se strinjal z vključitvijo v vzorec. Zato vzorčenje ni bilo potrebno.
            
         
      Vzorčenje uvoznikov
   
   
               (14)
            
            
               Da bi se Komisija lahko odločila, ali je vzorčenje potrebno, in da bi v tem primeru lahko izbrala vzorec, je štiri znane nepovezane uvoznike pozvala, naj zagotovijo informacije, določene v obvestilu o začetku.
            
         
               (15)
            
            
               Dva nepovezana uvoznika sta predložila zahtevane informacije in se strinjala z vključitvijo v vzorec. Zaradi majhnega števila se je Komisija odločila, da vzorčenje ni potrebno.
            
         (b)   
         Izpolnjeni vprašalniki
      
   
   
               (16)
            
            
               Komisija je vprašalnike poslala dvema proizvajalcema Unije, dvema nepovezanima uvoznikoma, osmim znanim uporabnikom, desetim trgovcem na debelo, kitajskemu proizvajalcu izvozniku, ki se je odzval med vzorčenjem, in enemu proizvajalcu iz ZDA, ki so se štele za primerljivi trg.
            
         
               (17)
            
            
               Izpolnjene vprašalnike so predložili dva proizvajalca Unije, dva nepovezana uvoznika, en uporabnik, pet trgovcev na debelo, kitajski proizvajalec izvoznik in proizvajalec na primerljivem trgu.
            
         (c)   
         Preveritveni obiski
      
   
   
               (18)
            
            
               Komisija je zbrala in preverila vse informacije, ki so bile po njenem mnenju potrebne za ugotovitev verjetnosti nadaljevanja ali ponovitve dampinga in škode ter za ugotovitev interesa Unije. Preveritveni obiski na podlagi člena 16 osnovne uredbe so bili opravljeni v prostorih naslednjih družb:
               
                            
                        
                        
                           proizvajalca Unije:
                           
                                       —
                                    
                                    
                                       Jungbunzlauer SA, Marckolsheim, Francija, in ena povezana družba,
                                    
                                 
                                       —
                                    
                                    
                                       Roquette Italy SpA, Cassano Spinola, Italija;
                                    
                                 
                     
                            
                        
                        
                           uvoznika:
                           
                                       —
                                    
                                    
                                       Ceda Chemicals Limited, Knutsford, Združeno kraljestvo,
                                    
                                 
                                       —
                                    
                                    
                                       Norkem, Knutsford, Združeno kraljestvo;
                                    
                                 
                     
                            
                        
                        
                           proizvajalec izvoznik iz LRK:
                           
                                       —
                                    
                                    
                                       Shandong Kaison Biochemical Co., Ltd („SKB“), Rizhao City, Shandong Province, LRK;
                                    
                                 
                     
                            
                        
                        
                           proizvajalec v primerljivi državi:
                           
                                       —
                                    
                                    
                                       PMP Fermentation Products, Inc, Peoria, Združene države Amerike.
                                    
                                 
                     
         1.6   Obdobje preiskave in obravnavano obdobje
   
   
               (19)
            
            
               Preiskava glede verjetnosti nadaljevanja ali ponovitve dampinga in škode je zajela obdobje od 1. oktobra 2014 do 30. septembra 2015 („obdobje preiskave v zvezi s pregledom“ ali „OPP“). Proučitev gibanja, pomembnega za oceno verjetnosti nadaljevanja ali ponovitve škode, je zajemala obdobje od 1. januarja 2012 do konca obdobja preiskave v zvezi s pregledom („obravnavano obdobje“).
            
         2.   ZADEVNI IZDELEK IN PODOBNI IZDELEK
   
   2.1   Zadevni izdelek
   
   
               (20)
            
            
               Izdelek, ki se pregleduje, je suh natrijev glukonat, številka CUS (Customs Union and Statistics) 0023277-9 in registrska številka CAS (Chemical Abstracts Service) 527-07-1, s poreklom iz LRK („izdelek, ki se pregleduje“ ali „natrijev glukonat“), ki se trenutno uvršča pod oznako KN ex 2918 16 00 (oznaka TARIC 2918160010).
            
         
               (21)
            
            
               Suh natrijev glukonat se pretežno uporablja v gradbeni industriji kot upočasnjevalec in plastifikator za beton ter v drugih industrijah kot sredstvo za obdelovanje kovinskih površin (odstranitev rje, oksidov in maščob) ter čiščenje steklenic in industrijske opreme. Izdelek se lahko prav tako uporablja v živilski in farmacevtski industriji.
            
         
               (22)
            
            
               Zadevni izdelek zajema več vrst, ki so v vprašalniku opredeljene kot kontrolne številke izdelka („PCN“). Vsaka PCN upošteva čistost, velikost delcev in embalažo, kot je bilo ugotovljeno v prvotni preiskavi.
            
         2.2   Podobni izdelek
   
   
               (23)
            
            
               Preiskava je pokazala, da imajo suh natrijev glukonat, ki ga proizvaja in prodaja industrija Unije v Uniji, suh natrijev glukonat, proizveden in prodan na domačem trgu v ZDA, ki so bile izbrane kot primerljiva država, kot je pojasnjeno v uvodnih izjavah 60 do 62, suh natrijev glukonat, proizveden in prodan na domačem trgu na Kitajskem, ter suh natrijev glukonat, proizveden na Kitajskem in prodan v Uniji, v bistvu enake osnovne fizikalne in tehnične značilnosti in uporabe.
            
         
               (24)
            
            
               Komisija je zato sklenila, da so si ti izdelki podobni v smislu člena 1(4) osnovne uredbe.
            
         3.   VERJETNOST NADALJEVANJA ALI PONOVITVE DAMPINGA
   
   3.1   Uvodne ugotovitve
   
   
               (25)
            
            
               V skladu s členom 11(2) osnovne uredbe je bilo proučeno, ali obstaja verjetnost, da bi se zaradi izteka veljavnosti obstoječih ukrepov damping nadaljeval ali ponovil.
            
         
               (26)
            
            
               Kot je navedeno v uvodni izjavi 13 zgoraj, je v tej preiskavi sodeloval le en kitajski proizvajalec izvoznik. Ta družba je v OPP pokrivala ves izvoz natrijevega glukonata iz LRK v Unijo. Zato je Komisija menila, da ima zadostne informacije za oceno izvozne cene in stopnje dampinga v OPP (oddelek 3.2).
            
         
               (27)
            
            
               Vendar je ta proizvajalec izvoznik predstavljal le 2–7 % celotne proizvodne zmogljivosti in le 5–10 % celotne proizvodnje natrijevega glukonata v LRK. Poleg tega je njegov izvoz v tretje države v OPP obsegal le 23–28 % celotnega izvoza iz LRK v tretje države (točne teže edinega sodelujočega kitajskega proizvajalca izvoznika v celotni kitajski proizvodnji zmogljivosti, celotne proizvodnje in celotnega izvoza zaradi zaupnosti ni mogoče razkriti). Glede na navedeno in glede na to, da drugi kitajski proizvajalci natrijevega glukonata v LRK niso sodelovali, je Komisija menila, da nima zadostnih informacij za proučitev verjetnosti nadaljevanja ali ponovitve dampinga, zato je morala razvoj uvoza v primeru razveljavitve ukrepov oceniti na podlagi dostopnih dejstev v skladu s členom 18 osnovne uredbe (oddelek 3.3.).
            
         
               (28)
            
            
               Kitajski organi so bili ustrezno obveščeni, da lahko Komisija zaradi nizke stopnje sodelovanja kitajskih proizvajalcev izvoznikov uporabi člen 18 osnovne uredbe. V zvezi s tem ni bila prejeta nobena pripomba.
            
         
               (29)
            
            
               Ugotovitve iz oddelka 3.3 zato temeljijo na dostopnih dejstvih. Za ta namen so se uporabile informacije, ki jih je zagotovil sodelujoči proizvajalec izvoznik, zahtevek za pregled zaradi izteka ukrepa, stališča vložnikov, statistični podatki Eurostata, podatki, ki so jih zbrale države članice v skladu s členom 14(6) osnovne uredbe („zbirka podatkov iz člena 14(6)“) in javno dostopne informacije na internetu (6). V zvezi s kitajsko zbirko statističnih podatkov o izvozu je struktura kodiranja natrijevega glukonata zajela tudi druge izdelke, ki niso predmet te preiskave, zato v zbirki podatkov ni bilo mogoče določiti izključno količine natrijevega glukonata. Zato tega vira informacij ni bilo mogoče uporabiti.
            
         3.2   Damping v Uniji v obdobju preiskave v zvezi s pregledom
   
   3.2.1   Normalna vrednost
   
   
               (30)
            
            
               V prvotni preiskavi je bila tržnogospodarska obravnava („TGO“) odobrena edinemu kitajskemu proizvajalcu izvozniku, ki je sodeloval v tej preiskavi (Shandong Kaison Biochemicals ali „SKB“). Zato je bila normalna vrednost za tega proizvajalca izvoznika določena na podlagi njegovih podatkov o proizvodnji in prodaji.
            
         
               (31)
            
            
               Komisija je v skladu s členom 2(2) osnovne uredbe najprej proučila, ali je celotni obseg domače prodaje sodelujočega proizvajalca izvoznika reprezentativen. Domača prodaja je reprezentativna, če je celotni obseg domače prodaje podobnega izdelka neodvisnim strankam na domačem trgu proizvajalca izvoznika v OPP predstavljal vsaj 5 % njegovega celotnega obsega izvoza zadevnega izdelka v Unijo. Za sodelujočega proizvajalca izvoznika je bilo torej ugotovljeno, da je bil njegov celotni obseg prodaje podobnega izdelka na domačem trgu reprezentativen.
            
         
               (32)
            
            
               Komisija je nato opredelila vrste izdelka, prodane na domačem trgu, ki so bile enake vrstam izdelka, prodanim za izvoz v Unijo, ali primerljive z njimi.
            
         
               (33)
            
            
               Komisija je nato v skladu s členom 2(2) osnovne uredbe proučila, ali je domača prodaja sodelujočega proizvajalca izvoznika na njegovem domačem trgu reprezentativna za posamezne vrste izdelka, kot so navedene v uvodni izjavi 22, ki so enake vrstam, prodanim za izvoz v Unijo, ali primerljive z njimi. Domača prodaja vrste izdelka je reprezentativna, če celotni obseg domače prodaje te vrste izdelka neodvisnim strankam v OPP predstavlja vsaj 5 % celotnega obsega izvoza v Unijo. Komisija je ugotovila, da za eno vrsto izdelka ni bilo domače prodaje zaradi razlike v embalaži, domača prodaja drugih vrst izdelka pa je bila reprezentativna.
            
         
               (34)
            
            
               Komisija je nato v skladu s členom 2(4) osnovne uredbe za vsako vrsto izdelka določila delež dobičkonosne prodaje neodvisnim strankam na domačem trgu v OPP, da bi se odločila, ali bo za izračun normalne vrednosti uporabila dejansko domačo prodajo.
            
         
               (35)
            
            
               Normalna vrednost temelji na dejanski domači ceni za posamezno vrsto izdelka ne glede na to, ali je bila navedena prodaja dobičkonosna ali ne:
               
                           (a)
                        
                        
                           če je obseg prodaje vrste izdelka, prodane po neto prodajni ceni, enaki izračunanim proizvodnim stroškom ali višji od njih, zajemal več kot 80 % celotnega obsega prodaje te vrste izdelka ter
                        
                     
                           (b)
                        
                        
                           če je tehtana povprečna prodajna cena navedene vrste izdelka enaka proizvodnim stroškom na enoto ali višja od njih.
                        
                     
         
               (36)
            
            
               V tem primeru je normalna vrednost tehtano povprečje cen celotne domače prodaje navedene vrste izdelka v OPP.
            
         
               (37)
            
            
               Normalna vrednost je dejanska domača cena za posamezno vrsto izdelka, in sicer izključno pri dobičkonosni domači prodaji teh vrst izdelka v OPP:
               
                           (a)
                        
                        
                           če obseg dobičkonosne prodaje vrste izdelka predstavlja 80 % ali manj celotnega obsega prodaje te vrste izdelka ali
                        
                     
                           (b)
                        
                        
                           če je tehtana povprečna cena te vrste izdelka nižja od proizvodnih stroškov na enoto.
                        
                     
         
               (38)
            
            
               Analiza domače prodaje je pokazala, da je bilo 18–23 % vse domače prodaje dobičkonosne in da je bila tehtana povprečna prodajna cena višja od stroškov proizvodnje. V skladu s tem se je normalna vrednost izračunala le kot tehtano povprečje dobičkonosne prodaje.
            
         
               (39)
            
            
               Za vrsto izdelka brez domače prodaje v okviru običajnega poteka trgovine je Komisija konstruirala normalno vrednost v skladu s členom 2(3) in (6) osnovne uredbe.
            
         
               (40)
            
            
               Normalna vrednost je bila konstruirana tako, da se je povprečnim proizvodnim stroškom podobnega izdelka sodelujočega proizvajalca izvoznika v OPP dodalo naslednje:
               
                           (a)
                        
                        
                           tehtano povprečje prodajnih, splošnih in administrativnih stroškov („PSA-stroški“) sodelujočega proizvajalca izvoznika, ki so v OPP nastali pri domači prodaji podobnega izdelka v okviru običajnega poteka trgovine, in
                        
                     
                           (b)
                        
                        
                           tehtani povprečni dobiček, ki ga je v OPP dosegel sodelujoči proizvajalec izvoznik pri domači prodaji podobnega izdelka v okviru običajnega poteka trgovine.
                        
                     
         3.2.2   Izvozna cena
   
   
               (41)
            
            
               Edini sodelujoči proizvajalec izvoznik je izdelke izvažal v Unijo neposredno neodvisnim strankam. Zato je bila izvozna cena tista, ki se je dejansko plačevala ali se plačuje za zadevni izdelek ob prodaji za izvoz v Unijo, v skladu s členom 2(8) osnovne uredbe.
            
         3.2.3   Primerjava
   
   
               (42)
            
            
               Komisija je primerjala normalno vrednost in izvozno ceno na podlagi franko tovarna.
            
         
               (43)
            
            
               Če je Komisija to lahko upravičila s potrebo po zagotovitvi poštene primerjave, je v skladu s členom 2(10) osnovne uredbe normalno vrednost in/ali izvozno ceno prilagodila za razlike, ki so vplivale na cene in njihovo primerljivost. Prilagoditve so bile izvedene za manipulativne stroške, stroške natovarjanja in druge tozadevne stroške v zadevni državi, prevozne stroške (domači in čezmorski prevoz), stroške zavarovanja, stroške pakiranja, stroške kreditov in nevračljivi DDV.
            
         3.2.4   Stopnja dampinga
   
   
               (44)
            
            
               Komisija je primerjala tehtano povprečno normalno vrednost vsake vrste podobnega izdelka s tehtano povprečno izvozno ceno ustrezne vrste zadevnega izdelka v skladu s členom 2(11) in (12) osnovne uredbe.
            
         
               (45)
            
            
               Na podlagi tega je bilo v OPP tehtano povprečje ugotovljene stopnje dampinga, izraženo kot odstotek cene CIF meja Unije brez plačane dajatve, 2,6 %. Pri ravni te stopnje dampinga bi bilo treba upoštevati dejstvo, da je v OPP izvoz iz LRK na trg Unije izvajal le edini kitajski proizvajalec izvoznik, ki mu je bila v prvotni preiskavi odobrena TGO, kot je pojasnjeno v uvodnih izjavah 26 in 30.
            
         3.3   Razvoj uvoza v primeru razveljavitve ukrepov
   
   
               (46)
            
            
               Poleg ugotovitve dampinga v OPP je Komisija analizirala, ali obstaja verjetnost nadaljevanja dampinga v primeru izteka ukrepov. Analizirala je naslednje elemente: proizvodno zmogljivost in neizkoriščeno zmogljivost v LRK, razvoj povpraševanja v LRK, izvoz iz LRK v druge tretje države, stopnjo dampinga kitajskega izvoza v drugih tretjih državah in privlačnost trga Unije.
            
         
               (47)
            
            
               Kot je omenjeno v uvodnih izjavah 27 do 29, je sodeloval le en proizvajalec izvoznik iz LRK. Ugotovitve v spodnjih oddelkih so zato temeljile na dostopnih dejstvih v skladu s členom 18 osnovne uredbe. Za ta namen je Komisija uporabila informacije, ki jih je predložil sodelujoči proizvajalec izvoznik, zahtevek za pregled zaradi izteka ukrepa, stališča vložnikov, statistične podatke Eurostata, podatke, ki so jih zbrale države članice v skladu s členom 14(6) osnovne uredbe („zbirka podatkov iz člena 14(6)“), in javno dostopne informacije na internetu, kot je pojasnjeno v uvodni izjavi 29.
            
         
               (48)
            
            
               Opozoriti je treba, da se je obseg uvoza povečal za 77 %, kar v absolutnem smislu pomeni povečanje za 1 774 ton (z 2 291 ton leta 2005 na 4 095 ton v obdobju prvotne preiskave). Ustrezni kitajski tržni delež se je povečal z 12,8 % na 24,9 % na koncu obdobja prvotne preiskave pred uvedbo ukrepov.
            
         3.3.1   Proizvodna zmogljivost, neizkoriščena zmogljivost in razvoj povpraševanja v LRK
   
   
               (49)
            
            
               Proizvodna zmogljivost edinega sodelujočega kitajskega izvoznika je bila v OPP trikrat večja od potrošnje Unije. Njegova stopnja izkoriščenosti zmogljivosti je bila 75–80 %. Iz tega sledi, da je samo neizkoriščena zmogljivost te družbe več kot pol večja od potrošnje Unije.
            
         
               (50)
            
            
               Poleg tega na podlagi informacij, ki so bile predložene v zahtevku in navzkrižno preverjene z javno dostopnimi informacijami, omenjenimi v uvodni izjavi 29, natrijev glukonat proizvaja 40 proizvajalcev v LRK, pri čemer je bila leta 2014 celotna proizvodnja zmogljivost 1 000 000–1 200 000 ton, kar je pomenilo približno 50-odstotno povečanje v primerjavi z letom 2010. Leta 2014 so kitajski proizvajalci izkoristili le približno pol svoje proizvodne zmogljivosti, saj so proizvedli le približno 550 000 ton.
            
         
               (51)
            
            
               Glede na zahtevek za pregled zaradi izteka ukrepa je bilo ocenjeno, da je leta 2014 kitajsko povpraševanje na domačem trgu znašalo 400 000–500 000 ton, kar pomeni, da je bila za izvoz na voljo zmogljivost približno 600 000–700 000 ton. V OPP je potrošnja v Uniji znašala 16 000–22 000 ton, kar pomeni, da je neizkoriščena zmogljivost v LRK približno 30-krat večja od potrošnje natrijevega glukonata v Uniji.
            
         
               (52)
            
            
               Povpraševanje po natrijevem glukonatu v LRK je zelo odvisno od gradbeništva. V gradbeništvu se uporablja kot dodatek za beton, ki se proizvaja iz natrijevega glukonata. Ni izključeno, da bi se lahko na podlagi možne rasti gradbeništva v LRK potrošnja natrijevega glukonata na kitajskem domačem trgu povečala. Vendar neizkoriščena zmogljivost v LRK znatno presega potrošnjo Unije, zato je kljub možni rasti domače potrošnje v LRK verjetno, da bo neizkoriščena zmogljivost še naprej ostala znatna in imela velik potencial za izvoz na trg Unije.
            
         3.3.2   Obseg izvoza v druge tretje države in izvozne cene zanje
   
   
               (53)
            
            
               Zaradi razlogov iz uvodne izjave 29 kitajske zbirke podatkov ni bilo mogoče uporabiti za analizo kitajskega izvoza natrijevega glukonata v tretje države.
            
         
               (54)
            
            
               Na podlagi informacij, predloženih v zahtevku, po potrebi prilagojenih in navzkrižno preverjenih z javno dostopnimi informacijami, kot je opisano v uvodni izjavi 29, je bilo ugotovljeno, da se je obseg kitajskega izvoza v druge tretje države med letoma 2012 in 2014 skupno povečal za približno 45 % in leta 2014 dosegel približno 116 000 ton.
            
         
               (55)
            
            
               Javno dostopne informacije o povprečnih kitajskih izvoznih cenah na trgih drugih tretjih držav niso bile na voljo. Cene edinega sodelujočega kitajskega proizvajalca za druge tretje države so se med letoma 2012 in 2014 znižale ter so leta 2012 znašale 600–660 EUR/tono in leta 2014 500–550 EUR/tono. V OPP so se izvozne cene edinega sodelujočega kitajskega proizvajalca v primerjavi z letom 2014 zvišale in rahlo presegle 600 EUR/tono. Te cene so bile usklajene s kitajskimi izvoznimi cenami za druge tretje države, ki so jih predložili vložniki, razen v OPP, za katerega so vložniki navedli, da so se kitajske cene za druge tretje države še naprej nižale do ravni 539–583 EUR/tono.
            
         3.3.3   Damping v drugih tretjih državah
   
   
               (56)
            
            
               Zaradi razlogov, pojasnjenih v uvodni izjavi 27, so bila za analizo verjetnega nadaljevanja dampinga v primeru izteka ukrepov uporabljena dostopna dejstva v skladu s členom 18 osnovne uredbe.
            
         
               (57)
            
            
               Čeprav javno dostopne informacije o kitajskih izvoznih cenah za trge drugih tretjih držav niso bile na voljo, so vložniki predložili informacije, ki so kazale, da so bile povprečne cene vseh drugih kitajskih proizvajalcev izvoznikov za druge tretje države v skladu s povprečno izvozno ceno edinega sodelujočega kitajskega proizvajalca izvoznika za druge tretje države, kot je opisano v uvodni izjavi 55.
            
         
               (58)
            
            
               Da bi Komisija ocenila dampinške prakse kitajskih proizvajalcev izvoznikov v drugih tretjih državah, je izvedla dva izračuna stopnje dampinga, pri čemer je kot referenčno merilo za izvoz drugih kitajskih proizvajalcev izvoznikov pri prvem uporabila povprečno izvozno ceno kitajskih proizvajalcev izvoznikov za druge tretje države, ki so jo navedli vložniki, pri drugem pa podrobne izvozne transakcije, ki jih je navedel SKB (edini sodelujoči kitajski proizvajalec izvoznik) v svojem izpolnjenem protidampinškem vprašalniku za pet svojih največjih izvoznih trgov.
            
         
               (59)
            
            
               V zvezi s tem je treba opozoriti, da je bil med prvotno preiskavo sodelujoči proizvajalec izvoznik edina družba, ki ji je bila odobrena TGO. Iz tega sledi, da bi bilo treba za druge kitajske proizvajalce izvoznike normalno vrednost izračunati v skladu s členom 2(7)(a) osnovne uredbe, tj. na podlagi cene ali konstruirane vrednosti v tretji državi s tržnim gospodarstvom („primerljiva država“). V ta namen je bilo treba izbrati primerljivo državo.
            
         
               (60)
            
            
               Kot je omenjeno v uvodni izjavi 8, je v preiskavi sodeloval le proizvajalec iz ZDA, ki je predložil v celoti izpolnjen vprašalnik in privolil v preveritveni obisk.
            
         
               (61)
            
            
               Komisija je ugotovila, da ZDA izpolnjujejo merila za ustrezno primerljivo državo, saj so količine, prodane na tem trgu, dovolj velike, obstaja pa tudi znatna konkurenca na trgu med domačo proizvodnjo in uvozom iz drugih držav, in sicer LRK, Italije in Francije. Poleg tega za ZDA ni bila uvedena protidampinška dajatev na zadevni izdelek.
            
         
               (62)
            
            
               Glede na navedeno je bilo sklenjeno, da ZDA predstavljajo ustrezno primerljivo državo v skladu s členom 2(7)(a) osnovne uredbe in da se informacije, prejete od edinega sodelujočega proizvajalca v primerljivi državi, uporabijo kot podlaga za določitev normalne vrednosti za proizvajalce izvoznike, ki jim TGO v prvotni preiskavi ni bila odobrena.
            
         
               (63)
            
            
               V zvezi s prvim izračunom dampinga iz uvodne izjave 58 je Komisija v skladu s členom 2(11) in (12) osnovne uredbe primerjala tehtano povprečno normalno vrednost edinega sodelujočega proizvajalca v primerljivi državi s povprečno izvozno ceno kitajskih proizvajalcev izvoznikov, ki so jo predložili vložniki, na ravni franko tovarna. Če je Komisija to lahko upravičila s potrebo po zagotovitvi poštene primerjave, je v skladu s členom 2(10) osnovne uredbe normalno vrednost in/ali izvozno ceno prilagodila za razlike, ki so vplivale na cene in njihovo primerljivost. Prilagoditve so bile izvedene za prevozne stroške, manipulativne stroške in druge tozadevne stroške, stroške pakiranja in nevračljivi DDV, ki so bili ocenjeni na podlagi izpolnjenega vprašalnika sodelujočega proizvajalca izvoznika v LRK.
            
         
               (64)
            
            
               Na podlagi tega je bilo ugotovljeno, da je bila stopnja kitajskega dampinškega izvoza v druge tretje države več kot 70-odstotna.
            
         
               (65)
            
            
               Kar zadeva drugi izračun dampinga iz uvodne izjave 58, pri katerem so zaradi razlogov, navedenih v uvodni izjavi 57, kot referenčno merilo za izvoz drugih kitajskih proizvajalcev izvoznikov uporabljene podrobne izvozne transakcije, ki jih je SKB navedel v svojem izpolnjenem protidampinškem vprašalniku za svojih pet največjih izvoznih trgov, je bila normalna vrednost izračunana, kot je pojasnjeno v uvodnih izjavah 59 do 63.
            
         
               (66)
            
            
               Izvozna cena je bila tista, ki se je dejansko plačevala ali se plačuje za zadevni izdelek ob prodaji za izvoz v pet največjih tretjih držav, v skladu s členom 2(8) osnovne uredbe.
            
         
               (67)
            
            
               Komisija je primerjala tehtano povprečno normalno vrednost vsake vrste podobnega izdelka s tehtano povprečno izvozno ceno ustrezne vrste zadevnega izdelka za pet največjih drugih tretjih držav na ravni franko tovarna v skladu s členom 2(11) in (12) osnovne uredbe. Če je Komisija to lahko upravičila s potrebo po zagotovitvi poštene primerjave, je v skladu s členom 2(10) osnovne uredbe normalno vrednost in/ali izvozno ceno prilagodila za razlike, ki so vplivale na cene in njihovo primerljivost.
            
         
               (68)
            
            
               Prilagoditve so bile izvedene za manipulativne stroške, stroške natovarjanja in druge tozadevne stroške v zadevni državi, prevozne stroške (domači in čezmorski prevoz), stroške zavarovanja, stroške pakiranja, stroške kreditov in nevračljivi DDV.
            
         
               (69)
            
            
               Na podlagi tega je bilo ugotovljeno, da je bila stopnja kitajskega dampinškega izvoza v druge tretje države približno 50-odstotna.
            
         
               (70)
            
            
               Poleg tega je bila zaradi celovitosti in primerjave izračunana tudi stopnja dampinga za izvoz SKB na trge drugih tretjih držav, in sicer na podlagi podatkov SKB. Tako je bila ugotovljena stopnja dampinga, ki je znašala približno 8,3 %.
            
         
               (71)
            
            
               Razlika med stopnjama dampinga iz uvodnih izjav 64 in 69 ter tistima iz uvodnih izjav 45 in 70 izhaja iz dejstva, da prvi temeljita na podatkih o normalni vrednosti na primerljivem trgu, kot je pojasnjeno v uvodni izjavi 59, drugi, ugotovljeni za edinega sodelujočega kitajskega proizvajalca izvoznika, pa temeljita na normalni vrednosti, določeni na podlagi njegovih podatkov o proizvodnji in prodaji, saj mu je bila v prvotni preiskavi odobrena TGO, kot je pojasnjeno v uvodnih izjavah 30 do 40. Poleg tega je stopnja dampinga iz uvodne izjave 45, izračunana za edinega sodelujočega kitajskega proizvajalca izvoznika v OPP, povezana z izvozom na trg Unije, kjer so prevladovale višje cene, medtem ko so vse druge izračunane stopnje dampinga povezane z izvozom na trge drugih tretjih držav.
            
         
               (72)
            
            
               Kitajske dampinške prakse, vzpostavljene v drugih tretjih državah, so močan pokazatelj verjetnega gibanja cen kitajskih proizvajalcev izvoznikov v Uniji v primeru izteka ukrepov.
            
         3.3.4   Privlačnost trga Unije
   
   
               (73)
            
            
               Za oceno privlačnosti trga Unije in verjetnosti, da bo izvoz iz LRK v primeru izteka ukrepov usmerjen na trg Unije, so bili analizirani tako obseg in cene kitajskega izvoza na trge drugih tretjih držav kot cene na kitajskem domačem trgu v primerjavi s povprečnimi cenami na trgu Unije.
            
         
               (74)
            
            
               Obseg kitajskega izvoza v druge tretje države se je med letoma 2012 in 2014 na splošno povečal za približno 45 % in leta 2014 dosegel približno 116 000 ton.
            
         
               (75)
            
            
               Ker ni bilo drugih informacij, so se v zvezi z domačimi cenami, kot je pojasnjeno v uvodnih izjavah 27 do 29 zgoraj, kot referenčno merilo uporabile domače cene edinega sodelujočega kitajskega proizvajalca izvoznika. Primerjava kaže, da so bile povprečne cene na trgu Unije leta 2014 za 43–55 % višje od povprečnih domačih cen v LRK, v OPP pa za 27–35 % višje od povprečnih domačih cen v LRK.
            
         
               (76)
            
            
               Glede kitajskih izvoznih cen v drugih tretjih državah je bilo na podlagi podatkov, ki so jih predložili vložniki, ugotovljeno, da so bile v skladu z izvoznimi cenami edinega sodelujočega kitajskega proizvajalca izvoznika v drugih tretjih državah, kot je pojasnjeno v uvodni izjavi 55. Ugotovljeno je bilo, da so bile povprečne cene na trgu Unije leta 2014 v povprečju za 25–45 % višje od kitajskih izvoznih cen na trgih drugih tretjih držav, v OPP pa za 20–40 % višje od kitajskih izvoznih cen na trgih drugih tretjih držav. Glede ravni cen edinega sodelujočega kitajskega izvoznika v drugih tretjih državah je bilo ugotovljeno, da so bile v OPP za 20–30 % nižje od cen industrije Unije.
            
         
               (77)
            
            
               Zaradi teh znatno višjih ravni cen bo v primeru razveljavitve protidampinških ukrepov trg Unije privlačen za kitajske izvoznike.
            
         
               (78)
            
            
               Interes kitajskih proizvajalcev izvoznikov za izvoz na trg Unije potrjuje tudi stalna prisotnost SKB na trgu Unije. Kljub veljavnim ukrepom je ta družba skoraj podvojila svoj obseg izvoza v Unijo ter v obdobju med prvotno preiskavo in sedanjim OPP povečala svoj tržni delež za približno 50 %.
            
         3.3.5   Sklep o verjetnosti nadaljevanja dampinga
   
   
               (79)
            
            
               Glede na ocenjeno znatno neizkoriščeno zmogljivost v LRK, ki bi se lahko uporabila za izvoz v Unijo po dampinških cenah, ter ob upoštevanju privlačnosti trga Unije in gibanja cen kitajskih izvoznikov na trgih drugih tretjih držav je Komisija sklenila, da obstaja velika verjetnost, da bi razveljavitev protidampinških ukrepov pomenila veliko povečanje obsega dampinškega uvoza natrijevega glukonata iz LRK v Unijo.
            
         4.   VERJETNOST NADALJEVANJA ALI PONOVITVE ŠKODE
   
   4.1   Opredelitev pojmov industrija Unije in proizvodnja Unije
   
   
               (80)
            
            
               Sodelujoča proizvajalca Unije Jungbunzlauer SA in Roquette Italia S.p.A. sta predstavljala 100 % proizvodnje Unije.
            
         
               (81)
            
            
               Zato se šteje, da predstavljata „industrijo Unije“ v smislu člena 4(1) osnovne uredbe.
            
         
               (82)
            
            
               Ker industrijo Unije sestavljata le dva proizvajalca, so vse številke, povezane z občutljivimi podatki, povezanimi z družbama, zaradi zaupnosti indeksirane ali navedene v razponu.
            
         4.2   Potrošnja Unije
   
   
               (83)
            
            
               Komisija je potrošnjo Unije določila na podlagi celotnega obsega prodaje industrije Unije na trgu Unije, ugotovljenega po preverjanju izpolnjenih vprašalnikov obeh proizvajalcev Unije, na podlagi celotnega obsega uvoza, kot je na voljo v podatkih Eurostata, in na podlagi preverjenih podatkov sodelujočega kitajskega proizvajalca izvoznika.
            
         
               (84)
            
            
               Potrošnja Unije se je gibala na naslednji način:
               
                  Preglednica 1
               
               
                  Potrošnja Unije
               
               
                            
                        
                        
                           2012
                        
                        
                           2013
                        
                        
                           2014
                        
                        
                           OPP
                        
                     
                           Celotna potrošnja Unije (v tonah)
                        
                        
                           13 000 –19 000 
                        
                        
                           14 000 –20 000 
                        
                        
                           16 000 –22 000 
                        
                        
                           16 000 –22 000 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              109
                           
                        
                        
                           
                              119
                           
                        
                        
                           
                              122
                           
                        
                     
                           
                              Vir: Izpolnjeni vprašalniki in Eurostat.
                        
                     
         
               (85)
            
            
               Potrošnja Unije se je v obravnavanem obdobju stalno povečevala in se skupno povečala za 22 %.
            
         4.3   Uvoz iz zadevne države
   
   4.3.1   Obseg in tržni delež uvoza iz zadevne države
   
   
               (86)
            
            
               Komisija je obseg uvoza določila na podlagi podatkov Eurostata in preverjenih izpolnjenih vprašalnikov sodelujočega kitajskega proizvajalca izvoznika, ki je predstavljal 100 % celotnega kitajskega uvoza v OPP.
            
         
               (87)
            
            
               Uvoz iz zadevne države v Unijo se je gibal na naslednji način:
               
                  Preglednica 2
               
               
                  Obseg uvoza in tržni delež
               
               
                            
                        
                        
                           2012
                        
                        
                           2013
                        
                        
                           2014
                        
                        
                           OPP
                        
                     
                           Kitajski uvoz (v tonah)
                        
                        
                           500–2 500 
                        
                        
                           500–2 500 
                        
                        
                           500–2 500 
                        
                        
                           500–2 500 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              110
                           
                        
                        
                           
                              122
                           
                        
                        
                           
                              109
                           
                        
                     
                           Kitajski tržni delež (%)
                        
                        
                           4–16
                        
                        
                           4–16
                        
                        
                           4–16
                        
                        
                           3–15
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              103
                           
                        
                        
                           
                              89
                           
                        
                     
                           
                              Vir: Izpolnjeni vprašalniki in Eurostat.
                        
                     
         
               (88)
            
            
               V obravnavanem obdobju se je obseg kitajskega uvoza skupno povečal za 9 %. Med letoma 2012 in 2014 se je najprej povečal za 22 % in se nato v OPP zmanjšal za 13 %. Ker pa je kitajski uvoz le delno sledil povečanju potrošnje Unije, se je razvoj kitajskega tržnega deleža gibal drugače. Tako je med letoma 2012 in 2013 ostal stabilen, se leta 2014 rahlo povečal (tj. za 3 %) in se od leta 2014 do OPP zmanjšal za 14 %. Skupno se je v obravnavanem obdobju kitajski tržni delež zmanjšal za 11 %. Vendar je edini sodelujoči kitajski proizvajalec izvoznik, kot je navedeno v uvodni izjavi 78, uspel podvojiti svoj obseg izvoza v Unijo ter tržni delež povečati za 50 % po dampinških cenah v primerjavi z obdobjem prvotne preiskave.
            
         4.3.2   Uvozne cene iz zadevne države in nelojalno nižanje prodajnih cen
   
   
               (89)
            
            
               Komisija je gibanje cen kitajskega uvoza določila na podlagi podatkov Eurostata.
            
         
               (90)
            
            
               Povprečna cena uvoza iz zadevne države v Unijo se je gibala na naslednji način:
               
                  Preglednica 3
               
               
                  Uvozne cene (v EUR/tono)
               
               
                            
                        
                        
                           2012
                        
                        
                           2013
                        
                        
                           2014
                        
                        
                           OPP
                        
                     
                           Kitajske uvozne cene (v EUR/tono)
                        
                        
                           680–750
                        
                        
                           600–670
                        
                        
                           600–670
                        
                        
                           670–740
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              89
                           
                        
                        
                           
                              89
                           
                        
                        
                           
                              98
                           
                        
                     
                           
                              Vir: Eurostat.
                        
                     
         
               (91)
            
            
               V obravnavanem obdobju so se povprečne uvozne cene skupno znižale za 2 %. Med letoma 2012 in 2013 so se uvozne cene znižale za 11 %, leta 2014 so ostale na enaki ravni, v OPP pa so se zvišale za 9 %.
            
         
               (92)
            
            
               Komisija je določila nelojalno nižanje prodajnih cen sodelujočega proizvajalca izvoznika v OPP tako, da je primerjala:
               
                           —
                        
                        
                           tehtane povprečne prodajne cene za posamezno vrsto izdelka proizvajalcev Unije, zaračunane nepovezanim strankam na trgu Unije in prilagojene na raven cene franko tovarna, in
                        
                     
                           —
                        
                        
                           ustrezno tehtano povprečje cen za posamezno uvoženo vrsto izdelka, zaračunanih prvi neodvisni stranki na trgu Unije in določenih na podlagi cene CIF (stroški, zavarovanje in prevoznina) z ustreznimi prilagoditvami za protidampinške in carinske dajatve ter stroške po uvozu.
                        
                     
         
               (93)
            
            
               Primerjava cen je bila izvedena za vsako vrsto transakcije posebej na isti ravni trgovine in po morebitni ustrezni prilagoditvi ter odbitku rabatov in popustov. Rezultat primerjave je bil izražen kot odstotek tehtane povprečne cene industrije Unije v OPP. Pokazal je, da sodelujoči proizvajalec izvoznik v OPP ni nelojalno nižal prodajnih cen, tudi če se protidampinške dajatve ne upoštevajo. Vendar je sodelujoči proizvajalec izvoznik, čeprav je v OPP zajemal 100 % kitajskega uvoza, predstavljal le 2–7 % celotne kitajske proizvodne zmogljivosti.
            
         4.4   Uvoz iz drugih tretjih držav
   
   
               (94)
            
            
               Uvoz iz tretjih držav, razen zadevne države, v Unijo se je gibal na naslednji način:
               
                  Preglednica 4
               
               
                  Tržni delež drugih tretjih držav
               
               
                            
                        
                        
                           2012
                        
                        
                           2013
                        
                        
                           2014
                        
                        
                           OPP
                        
                     
                           Uvoz (v tonah)
                        
                        
                           0–300
                        
                        
                           0–500
                        
                        
                           0–400
                        
                        
                           0–300
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              582
                           
                        
                        
                           
                              256
                           
                        
                        
                           
                              132
                           
                        
                     
                           Tržni delež (%)
                        
                        
                           0–1
                        
                        
                           1–2
                        
                        
                           0–1
                        
                        
                           0–1
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              543
                           
                        
                        
                           
                              217
                           
                        
                        
                           
                              109
                           
                        
                     
                           
                              Vir: Eurostat.
                        
                     
         
               (95)
            
            
               Tržni delež uvoza iz tretjih držav je v obravnavanem obdobju predstavljal največ 2 % in v OPP manj kot 1 %.
            
         4.5   Gospodarski položaj industrije Unije
   
   4.5.1   Splošne opombe
   
   
               (96)
            
            
               V skladu s členom 3(5) osnovne uredbe je preiskava učinka dampinškega uvoza na industrijo Unije vključevala proučitev vseh gospodarskih kazalnikov, ki vplivajo na stanje industrije Unije v obravnavanem obdobju. Komisija je te kazalnike proučila na podlagi preverjenih izpolnjenih vprašalnikov proizvajalcev Unije.
            
         4.5.2   Kazalniki škode
   
   4.5.2.1   Proizvodnja, proizvodna zmogljivost in izkoriščenost zmogljivosti
   
   
               (97)
            
            
               Celotna proizvodnja Unije, proizvodna zmogljivost in izkoriščenost zmogljivosti so se v obravnavanem obdobju gibale na naslednji način:
               
                  Preglednica 5
               
               
                  Proizvodnja, proizvodna zmogljivost in izkoriščenost zmogljivosti
               
               
                            
                        
                        
                           2012
                        
                        
                           2013
                        
                        
                           2014
                        
                        
                           OPP
                        
                     
                           Proizvodnja (v tonah)
                        
                        
                           38 000 –58 000 
                        
                        
                           33 000 –53 000 
                        
                        
                           34 000 –54 000 
                        
                        
                           35 000 –55 000 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              90
                           
                        
                        
                           
                              92
                           
                        
                        
                           
                              94
                           
                        
                     
                           Proizvodna zmogljivost (v tonah)
                        
                        
                           50 000 –70 000 
                        
                        
                           50 000 –70 000 
                        
                        
                           50 000 –70 000 
                        
                        
                           50 000 –70 000 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                     
                           Izkoriščenost zmogljivosti (%)
                        
                        
                           70–90
                        
                        
                           65–85
                        
                        
                           65–85
                        
                        
                           65–85
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              90
                           
                        
                        
                           
                              92
                           
                        
                        
                           
                              94
                           
                        
                     
                           
                              Vir: Izpolnjeni vprašalniki.
                        
                     
         
               (98)
            
            
               Obseg proizvodnje se je med letoma 2012 in 2013 zmanjšal za 10 % in se nato od leta 2014 do OPP rahlo povečal. Skupno se je obseg proizvodnje v obravnavanem obdobju zmanjšal za 6 %. To zmanjšanje proizvodnje je posledica zmanjšanja obsega izvoza v obravnavanem obdobju za 30–40 %, ki se je le delno nadomestilo s povečanjem domače prodaje, opisanim v preglednici 6.
            
         
               (99)
            
            
               Proizvodna zmogljivost je v celotnem obravnavanem obdobju ostala nespremenjena.
            
         4.5.2.2   Obseg prodaje, tržni delež in uporaba za lastne potrebe
   
   
               (100)
            
            
               Obseg prodaje in tržni delež industrije Unije sta se v obravnavanem obdobju gibala na naslednji način:
               
                  Preglednica 6
               
               
                  Obseg prodaje in tržni delež
               
               
                            
                        
                        
                           2012
                        
                        
                           2013
                        
                        
                           2014
                        
                        
                           OPP
                        
                     
                           Obseg prodaje na trgu Unije (v tonah)
                        
                        
                           11 500 –17 500 
                        
                        
                           12 500 –18 500 
                        
                        
                           14 000 –20 000 
                        
                        
                           15 000 –21 000 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              107
                           
                        
                        
                           
                              118
                           
                        
                        
                           
                              123
                           
                        
                     
                           Tržni delež industrije Unije (%)
                        
                        
                           84–96
                        
                        
                           84–96
                        
                        
                           84–96
                        
                        
                           85–97
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                        
                           
                              101
                           
                        
                     
                           
                              Vir: Izpolnjeni vprašalniki in Eurostat.
                        
                     
         
               (101)
            
            
               Industrija Unije je uspela slediti povečanju potrošnje Unije, tako da je nenehno povečevala svoj obseg prodaje, ki se je v obravnavanem obdobju skupno povečal za 23 %.
            
         
               (102)
            
            
               Ker je obseg prodaje tesno sledil ugotovljenemu gibanju potrošnje Unije, je tržni delež industrije Unije od leta 2012 do 2014 ostal nespremenjen in se je v OPP povečal le za 1 %.
            
         
               (103)
            
            
               Uporaba za lastne potrebe, ki je v obravnavanem obdobju ostala praktično nespremenjena, kot je navedeno v preglednici spodaj, ni vplivala na ugotovljeno gibanje glede proizvodnje in izkoriščenosti zmogljivosti.
               
                  Preglednica 7
               
               
                  Uporaba za lastne potrebe
               
               
                            
                        
                        
                           2012
                        
                        
                           2013
                        
                        
                           2014
                        
                        
                           OPP
                        
                     
                           Uporaba za lastne potrebe (v tonah)
                        
                        
                           9 000 –19 000 
                        
                        
                           9 000 –19 000 
                        
                        
                           9 000 –19 000 
                        
                        
                           9 000 –19 000 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              100
                           
                        
                        
                           
                              101
                           
                        
                     
                           
                              Vir: Izpolnjeni vprašalniki.
                        
                     
         4.5.2.3   Rast
   
   
               (104)
            
            
               Obseg domače prodaje industrije Unije je tesno sledil gibanju domače potrošnje in se v obravnavanem obdobju povečal za 23 %. Zato je industrija Unije v celotnem obravnavanem obdobju ohranila stabilno raven tržnega deleža.
            
         4.5.2.4   Zaposlenost in produktivnost
   
   
               (105)
            
            
               Zaposlenost in produktivnost sta se v obravnavanem obdobju gibali na naslednji način:
               
                  Preglednica 8
               
               
                  Zaposlenost in produktivnost
               
               
                            
                        
                        
                           2012
                        
                        
                           2013
                        
                        
                           2014
                        
                        
                           OPP
                        
                     
                           Število zaposlenih
                        
                        
                           0–100
                        
                        
                           0–100
                        
                        
                           0–100
                        
                        
                           0–100
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              101
                           
                        
                        
                           
                              103
                           
                        
                     
                           Produktivnost (v tonah/zaposlenega)
                        
                        
                           500–1 500 
                        
                        
                           500–1 500 
                        
                        
                           500–1 500 
                        
                        
                           500–1 500 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              91
                           
                        
                        
                           
                              91
                           
                        
                        
                           
                              91
                           
                        
                     
                           
                              Vir: Izpolnjeni vprašalniki.
                        
                     
         
               (106)
            
            
               Število zaposlenih v industriji Unije je v celotnem obravnavanem obdobju ostalo skoraj nespremenjeno. Zaradi zmanjšanja proizvodnje in stabilne zaposlenosti se je produktivnost v obravnavanem obdobju zmanjšala.
            
         
               (107)
            
            
               Preiskava je pokazala, da zaradi visoke stopnje avtomatizacije industrija Unije ne bi mogla zmanjšati števila zaposlenih sorazmerno z zmanjšanjem proizvodnje.
            
         4.5.2.5   Višina stopnje dampinga in okrevanje od preteklega dampinga
   
   
               (108)
            
            
               V preiskavi je bilo ugotovljeno, kot je navedeno v uvodni izjavi 45, da se je uvoz natrijevega glukonata iz LRK na trg Unije nadaljeval po dampinških cenah.
            
         
               (109)
            
            
               Industrija Unije je imela koristi od veljavnih protidampinških ukrepov in začela okrevati od preteklega dampinga. V obravnavanem obdobju je svoj obseg prodaje dejansko povečala za 23 %, tržni delež pa za 1 %. Vendar se okrevanje od preteklega dampinga ne more šteti za konsolidirano, zlasti glede na gibanje dobičkonosnosti, kot je opisano v uvodni izjavi 123, ki je v letih 2012 in 2013 ostala negativna in bila šele v OPP pozitivna.
            
         4.5.2.6   Cene in dejavniki, ki vplivajo na cene
   
   
               (110)
            
            
               Tehtano povprečje prodajnih cen na enoto proizvajalcev Unije pri prodaji nepovezanim strankam v Uniji se je v obravnavanem obdobju gibalo na naslednji način:
               
                  Preglednica 9
               
               
                  Prodajne cene v Uniji in proizvodni stroški na enoto
               
               
                            
                        
                        
                           2012
                        
                        
                           2013
                        
                        
                           2014
                        
                        
                           OPP
                        
                     
                           Povprečna prodajna cena na enoto v Uniji (v EUR/tono)
                        
                        
                           740–810
                        
                        
                           730–800
                        
                        
                           700–770
                        
                        
                           700–770
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              94
                           
                        
                        
                           
                              95
                           
                        
                     
                           
                              Vir: Izpolnjeni vprašalniki.
                        
                     
         
               (111)
            
            
               Povprečne prodajne cene industrije Unije so se v obravnavanem obdobju znižale za 5 %. Cene so se med letoma 2012 in 2014 stalno nižale in se v OPP le rahlo zvišale.
            
         
               (112)
            
            
               Proizvodni stroški industrije Unije so se v obravnavanem obdobju gibali na naslednji način:
               
                  Preglednica 10
               
               
                  Proizvodni stroški na enoto
               
               
                            
                        
                        
                           2012
                        
                        
                           2013
                        
                        
                           2014
                        
                        
                           OPP
                        
                     
                           Proizvodni stroški na enoto (v EUR/tono)
                        
                        
                            
                        
                        
                            
                        
                        
                            
                        
                        
                            
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              98
                           
                        
                        
                           
                              86
                           
                        
                        
                           
                              80
                           
                        
                     
                           
                              Vir: Izpolnjeni vprašalniki.
                        
                     
         
               (113)
            
            
               V obravnavanem obdobju so se proizvodni stroški na enoto zmanjšali za 20 %. To je delno posledica znižanja cen surovin, kot je podrobneje opisano v uvodni izjavi 114 spodaj, in delno znižanja stroškov, zaradi katerega so se znižali različni deli celotnih proizvodnih stroškov, pri čemer so se v obravnavanem obdobju izrazito znižali zlasti vzdrževalni stroški.
            
         
               (114)
            
            
               Proizvajalci Unije so glede na stopnjo integracije svojega proizvodnega procesa kot glavno surovino uporabili koruzo ali glukozni sirup na osnovi koruze. Ker te surovine predstavljajo pomemben del proizvodnih stroškov, je znižanje njihove cene v obravnavanem obdobju predstavljalo 25–35 % znižanja proizvodnih stroškov. Vsako zvišanje cene koruze ali glukoznega sirupa na osnovi koruze bi lahko torej takoj poslabšalo stanje industrije Unije, izboljšano zaradi znižanja proizvodnih stroškov.
            
         
               (115)
            
            
               Znižanje proizvodnih stroškov je v obravnavanem obdobju povzročilo znižanje povprečnih prodajnih cen na enoto za le 5 %, saj je industrija Unije še vedno okrevala po izgubah, ki so v predhodnih obdobjih nastale zaradi preteklih dampinških praks.
            
         4.5.2.7   Stroški dela
   
   
               (116)
            
            
               Povprečni stroški dela proizvajalcev Unije so se v obravnavanem obdobju gibali na naslednji način:
               
                  Preglednica 11
               
               
                  Povprečni stroški dela na zaposlenega
               
               
                            
                        
                        
                           2012
                        
                        
                           2013
                        
                        
                           2014
                        
                        
                           OPP
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              93
                           
                        
                        
                           
                              104
                           
                        
                        
                           
                              107
                           
                        
                     
                           
                              Vir: Izpolnjeni vprašalniki.
                        
                     
         
               (117)
            
            
               Povprečni stroški dela so se v obravnavanem obdobju zvišali za 7 %. Ker delovna sila predstavlja le manjši del proizvodnih stroškov, se to v nobenem primeru ne bi smelo šteti za pomenljiv kazalnik v analizi gospodarskega položaja industrije Unije.
            
         4.5.2.8   Zaloge
   
   
               (118)
            
            
               Ravni zalog proizvajalcev Unije so se v obravnavanem obdobju gibale na naslednji način:
               
                  Preglednica 12
               
               
                  Zaloge
               
               
                            
                        
                        
                           2012
                        
                        
                           2013
                        
                        
                           2014
                        
                        
                           OPP
                        
                     
                           Končne zaloge (v tonah)
                        
                        
                           4 000 –8 000 
                        
                        
                           3 000 –7 000 
                        
                        
                           1 000 –5 000 
                        
                        
                           1 000 –5 000 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              89
                           
                        
                        
                           
                              47
                           
                        
                        
                           
                              43
                           
                        
                     
                           Končne zaloge kot delež proizvodnje (%)
                        
                        
                           8–16
                        
                        
                           8–16
                        
                        
                           2–11
                        
                        
                           2–10
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              51
                           
                        
                        
                           
                              46
                           
                        
                     
                           
                              Vir: Izpolnjeni vprašalniki.
                        
                     
         
               (119)
            
            
               Raven zalog se je v obravnavanem obdobju zmanjšala za 54 %.
            
         
               (120)
            
            
               Ugotovljeno je bilo, da je bila raven zalog v OPP normalna.
            
         4.5.2.9   Dobičkonosnost, denarni tok, naložbe, donosnost naložb in zmožnost zbiranja kapitala
   
   
               (121)
            
            
               Dobičkonosnost, denarni tok, naložbe in donosnost naložb industrije Unije so se v obravnavanem obdobju gibali na naslednji način:
               
                  Preglednica 13
               
               
                  Dobičkonosnost, denarni tok, naložbe in donosnost naložb
               
               
                            
                        
                        
                           2012
                        
                        
                           2013
                        
                        
                           2014
                        
                        
                           OPP
                        
                     
                           Dobičkonosnost prodaje nepovezanim strankam v Uniji (v % prihodka od prodaje)
                        
                        
                           – 20–0
                        
                        
                           – 15–+ 5
                        
                        
                           – 10–+ 10
                        
                        
                           – 5–+ 15
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              101
                           
                        
                        
                           
                              111
                           
                        
                        
                           
                              118
                           
                        
                     
                           Denarni tok (v EUR)
                        
                        
                           –3 400 000  – 1 400 000 
                        
                        
                           – 1 600 000  – + 400 000 
                        
                        
                           700 000  – 2 700 000 
                        
                        
                           1 200 000 – 3 200 000 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              182
                           
                        
                        
                           
                              284
                           
                        
                        
                           
                              309
                           
                        
                     
                           Naložbe (v EUR)
                        
                        
                           300 000  – 1 000 000 
                        
                        
                           100 000  – 800 000 
                        
                        
                           100 000  – 700 000 
                        
                        
                           0 – 600 000 
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              66
                           
                        
                        
                           
                              56
                           
                        
                        
                           
                              35
                           
                        
                     
                           Donosnost naložb (%)
                        
                        
                           – 20–0
                        
                        
                           – 20–0
                        
                        
                           – 10–+ 10
                        
                        
                           0–20
                        
                     
                           
                              Indeks (2012 = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              111
                           
                        
                        
                           
                              122
                           
                        
                     
                           
                              Vir: Izpolnjeni vprašalniki.
                        
                     
         
               (122)
            
            
               Komisija je dobičkonosnost proizvajalcev Unije določila tako, da je neto dobiček pred obdavčitvijo pri prodaji podobnega izdelka nepovezanim strankam v Uniji izrazila kot odstotek prihodkov od te prodaje.
            
         
               (123)
            
            
               Industrija Unije je v prvih dveh letih obravnavanega obdobja ustvarjala izgubo in leta 2014 le skoraj pokrila izgubo. Šele v OPP se je dobičkonosnost približala ravni ciljnega dobička iz prvotne preiskave, vendar je ni dosegla. Poudariti je treba, da je bilo to pozno izboljšanje posledica znižanja proizvodnih stroškov zaradi ugodnega gibanja cen koruze in glukoznega sirupa na osnovi koruze, kot je pojasnjeno v uvodni izjavi 114. Zato bi se lahko zaradi kakršnega koli zvišanja cen teh surovin, ki so odvisne od nihanja cen zaradi podnebja in letine, nedavno dosežena dobičkonosnost takoj poslabšala.
            
         
               (124)
            
            
               Denarni tok, ki je zmožnost proizvajalcev Unije, da sami financirajo svoje dejavnosti, je bil prvi dve leti negativen in je postal pozitiven šele v drugi polovici obravnavanega obdobja.
            
         
               (125)
            
            
               Denarni tok se je delno izboljšal zaradi naložb, ki so se v obravnavanem obdobju zmanjšale za 65 % in jih v primerjavi z bruto vrednostjo osnovnih sredstev, uporabljenih za proizvodnjo zadevnega izdelka, skoraj ni bilo. Izboljšanje denarnega toka je bilo tudi rezultat izboljšane dobičkonosnosti, ki je bila, kot je pojasnjeno v uvodni izjavi 123, zlasti posledica ugodnega gibanja cen koruze in glukoznega sirupa na osnovi koruze. Zato bi se lahko zaradi kakršnega koli zvišanja cen teh surovin, ki so odvisne od nihanja cen zaradi podnebja in letine, izboljšan denarni tok takoj poslabšal.
            
         
               (126)
            
            
               Opozoriti je treba tudi, da nizke ravni naložb in vzdrževalnih stroškov (glej uvodno izjavo 113) ob začasno izboljšanem denarnem toku in dobičkonosnosti dolgoročno niso trajnostne, saj bodo postopno povzročile propadanje proizvodnih obratov. To bi na koncu lahko vplivalo na proizvodne stroške in učinkovitost proizvodnega procesa. V vsakem primeru se lahko potrebne naložbe in vzdrževalni stroški le preložijo na poznejše obdobje z odloženim negativnim vplivom na denarni tok in dobičkonosnost.
            
         
               (127)
            
            
               Donosnost naložb je dobiček v odstotkih neto knjigovodske vrednosti naložb. Prvi dve leti obravnavanega obdobja je bila negativna in je postala pozitivna šele v OPP. Ker sta donosnost naložb in dobičkonosnost zelo povezana kazalnika škode, je bilo izboljšanje donosnosti naložb neposreden rezultat izboljšanja dobičkonosnosti. Izboljšanje donosnosti naložb je bilo zato tudi v veliki meri rezultat ugodnega gibanja cen koruze in glukoznega sirupa na osnovi koruze, opisanega v uvodni izjavi 123. Zato bi se lahko zaradi vsakega zvišanja cen teh surovin, ki so odvisne od nihanja cen zaradi podnebja in letine, nedavno izboljšanje donosnosti naložb takoj poslabšalo.
            
         
               (128)
            
            
               Industrija Unije je dotok novega kapitala v dejavnost v zvezi z natrijevim glukonatom ohranila na najnižji ravni, tako da je znižala svoje ravni naložb na skoraj zanemarljiv znesek, kot je pojasnjeno v uvodnih izjavah 125 in 126. Zato zmožnosti zbiranja kapitala ni bilo mogoče analizirati.
            
         4.5.3   Sklep o škodi
   
   
               (129)
            
            
               V obravnavanem obdobju sta se obseg prodaje in tržni delež gibala pozitivno, saj je industrija Unije uspela slediti povečani potrošnji. Vendar to v obravnavanem obdobju ni preprečilo zmanjšanja proizvodnje in izkoriščenosti zmogljivosti.
            
         
               (130)
            
            
               Kazalniki škode, povezani s finančno uspešnostjo industrije Unije (dobičkonosnost, denarni tok in donosnost naložbe), so bili prva tri leta obravnavanega obdobja negativni ali v najboljšem primeru skoraj enaki nič in so pozitivne ravni kazali šele v OPP, razen denarnega toka, ki je postal pozitiven že leta 2014.
            
         
               (131)
            
            
               Vendar se pozitivno gibanje dobičkonosnosti, denarnega toka in donosnosti naložb ne more šteti za stabilno, saj se je uresničilo šele proti koncu obravnavanega obdobja (denarni tok) in v OPP (dobičkonosnost in donosnost naložb). Poleg tega je bila pozitivna raven vseh treh kazalnikov v OPP predvsem rezultat znižanja stroškov za glavne surovine (koruza in glukozni sirup na osnovi koruze), ki so odvisni od nihanj, kot je pojasnjeno v uvodnih izjavah 123, 125 in 127, ter prihrankov na področju kapitalskih naložb in vzdrževalnih stroškov, ki dolgoročno niso trajnostni (glej uvodno izjavo 126). Še več, raven dobičkonosnosti, dosežena v OPP, je ostala nižja od ciljnega dobička, opredeljenega v prvotni preiskavi.
            
         
               (132)
            
            
               Komisija je glede na navedeno sklenila, da je industrija Unije začela okrevati od preteklega dampinga v OPP in da v OPP ni utrpela znatne škode v smislu člena 3(5) osnovne uredbe. Vendar je preiskava pokazala tudi, da finančna uspešnost industrije Unije ni bila zadostna, da bi lahko zagotovila dolgoročno uspešno poslovanje.
            
         4.6   Verjetnost ponovitve škode
   
   
               (133)
            
            
               Da se oceni verjetnost ponovitve škode, se je upoštevalo več dejavnikov, in sicer proizvodna zmogljivost in neizkoriščena zmogljivost v LRK, obseg izvoza kitajskih proizvajalcev izvoznikov na trge drugih tretjih držav, cene kitajskega izvoza na trge drugih tretjih držav in kitajske domače cene, privlačnost trga Unije ter ugotovitve prvotne preiskave.
            
         
               (134)
            
            
               Kitajska neizkoriščena zmogljivost je bila v OPP med 600 000 in 700 000 tonami, kot je ugotovljeno v uvodni izjavi 51, in je bila približno 30-krat večja od potrošnje v Uniji, ki je bila med 16 000 in 22 000 tonami. Tudi če bi se del te neizkoriščene zmogljivosti, kot je navedeno v uvodni izjavi 52, uporabil za potencialno večje povpraševanje v LRK ali drugih tretjih državah, bi za izvoz v Unijo še vedno ostalo na voljo zelo veliko neizkoriščene zmogljivosti.
            
         
               (135)
            
            
               Kot je opisano v uvodni izjavi 54, se je velik obseg izvoza iz Kitajske v druge tretje države še povečal. Izvoz v druge tretje države se je med letoma 2012 in 2014 povečal za približno 45 % in leta 2014 dosegel približno 116 000 ton. Samo ta vrednost predstavlja več kot šestkratno potrošnjo Unije v istem obdobju.
            
         
               (136)
            
            
               Kot je ugotovljeno v uvodni izjavi 76, je bila v OPP povprečna cena kitajskega izvoza v druge tretje države za 20–40 % nižja od povprečne cene industrije Unije. Glede na uporabljeno metodologijo so stopnje dampinga kitajskih proizvajalcev izvoznikov v drugih tretjih državah presegale 70 % ali vsaj približno 50 %, kot je ugotovljeno v uvodnih izjavah 64 in 69. Ob upoštevanju podatkov edinega sodelujočega proizvajalca izvoznika je bila stopnja dampinga, kot je pojasnjeno v uvodni izjavi 70, 8,3 %.
            
         
               (137)
            
            
               Kot je ugotovljeno v uvodnih izjavah 75 in 76, je bila povprečna cena na trgu Unije za 27–35 % višja od povprečne domače cene v LRK, v OPP pa za 20–40 % višja od povprečne kitajske izvozne cene na trgih drugih tretjih držav. Glede ravni cen edinega sodelujočega kitajskega izvoznika v drugih tretjih državah je bilo ugotovljeno, da so bile v OPP za 20–30 % nižje od cen industrije Unije.
            
         
               (138)
            
            
               Na podlagi tega je mogoče sklepati, da je trg Unije v smislu cen zelo privlačen v primerjavi s kitajskim domačim trgom in trgi tretjih držav. Privlačnost trga Unije potrjuje vedno večja prisotnost družbe SKB, ki je obseg svojega izvoza podvojila in svoj tržni delež povečala za 50 %, kot je ugotovljeno v uvodni izjavi 78.
            
         
               (139)
            
            
               Zato je verjetno, da bodo v primeru razveljavitve ukrepov kitajski proizvajalci izvozniki naprej izvažali ali začeli izvažati v Unijo v velikem obsegu in po dampinških cenah, s čimer bodo verjetno znatno nelojalno nižali prodajne cene industrije Unije (20–40 % na podlagi gibanja cen, ugotovljenega pri nesodelujočih proizvajalcih izvoznikih v drugih tretjih državah). Dejansko je verjetno, da se bodo cene gibale enako ali podobno, kot je bilo ugotovljeno v drugih tretjih državah, saj bi to kitajskim proizvajalcem izvoznikom omogočilo, da (ponovno) pridobijo tržni delež na trgu Unije. Natrijev glukonat je zlasti blago, pri katerem je cena daleč najpomembnejši in odločilen dejavnik.
            
         
               (140)
            
            
               Da se oceni verjetni vpliv večjega obsega uvoza po nizkih cenah s Kitajske na trg Unije na položaj industrije Unije v primeru razveljavitve ukrepov, je bilo analizirano tudi gibanje v obravnavanem obdobju prvotne preiskave. Ugotovljeno je bilo, da je kitajski uvoz v obdobju prvotne preiskave nelojalno nižal prodajne cene industrije Unije za 13–29 %. V obravnavanem obdobju prvotne preiskave se je obseg kitajskega uvoza povečal za 77 %, kar v absolutnem smislu pomeni povečanje za 1 774 ton (z 2 291 ton leta 2005 na 4 095 ton v obdobju prvotne preiskave). Povečanje se je štelo za znatno ter je povzročilo zlasti zmanjšanje dobičkonosnosti industrije Unije za 80 % in zmanjšanje njenega obsega prodaje za 20 %. Na podlagi tega je bilo v prvotni preiskavi sklenjeno, da je industrija Unije utrpela znatno škodo.
            
         
               (141)
            
            
               V verjetnem scenariju, da bo v primeru razveljavitve ukrepov prišlo do znatnega obsega kitajskega uvoza po nizkih dampinških cenah na trg Unije, je verjetno, da se bo Unija odzvala podobno, kot je bilo ugotovljeno v prvotni preiskavi, in da bo torej imel vpliv večjega obsega uvoza s Kitajske po cenah, ki so bistveno nižje od cen industrije Unije, podobne učinke kot v obdobju prvotne preiskave. Zlasti je glede na cenovno zelo občutljiv trg tega izdelka in bistveno nižje ravni cen na trgih drugih tretjih držav verjetno, da bo Unija prisiljena zmanjšati svoj obseg prodaje in obseg proizvodnje ter znižati svoje cene, kar bo negativno vplivalo na dobičkonosnost. Dejansko bi cenovna občutljivost tega izdelka poslabšala vpliv kakršnega koli cenovnega pritiska na trg Unije. Zaradi tega bi se izboljšanje industrije Unije, ki se je uresničilo šele v OPP, izničilo, pri čemer bi se finančni položaj industrije Unije verjetno močno poslabšal.
            
         
               (142)
            
            
               Še en pokazatelj možnega vpliva povečanja kitajskega uvoza po nizkih cenah na industrijo Unije v primeru razveljavitve ukrepov so razmere, s katerimi se industrija Unije sooča na področju izvoza v druge tretje države. V teh državah, kjer ni veljavnih protidampinških ukrepov in kjer je bilo ugotovljeno, da je kitajski uvoz dampinški, se je obseg izvoza industrije Unije zmanjšal za 30–40 %.
            
         
               (143)
            
            
               Komisija je na podlagi navedenega sklenila, da v primeru razveljavitve ukrepov obstaja velika verjetnost ponovitve škode.
            
         5.   INTERES UNIJE
   
   
               (144)
            
            
               V skladu s členom 21 osnovne uredbe je Komisija proučila, ali je uvedba protidampinških ukrepov na uvoz natrijevega glukonata s poreklom iz LRK na podlagi ugotovitev sedanjega pregleda zaradi izteka ukrepa v interesu Unije kot celote. Ugotavljanje interesa Unije je temeljilo na oceni vseh vključenih interesov, vključno z interesi industrije Unije, uvoznikov, uporabnikov in trgovcev na debelo. Vse zainteresirane strani so imele možnost, da izrazijo svoja stališča v skladu s členom 21(2) osnovne uredbe.
            
         5.1   Interes industrije Unije
   
   
               (145)
            
            
               Gospodarski položaj industrije Unije se je po uvedbi protidampinških ukrepov leta 2010 še izboljšal.
            
         
               (146)
            
            
               Vendar je preiskava pokazala, da je industrija Unije še vedno ranljiva, kot je pojasnjeno v uvodnih izjavah 131 in 132.
            
         
               (147)
            
            
               Zato je v primeru razveljavitve ukrepov verjetno, da se bo škoda ponovila, saj bo industrija Unije izgubila stranke in izkusila pritisk zaradi zniževanja cen v korist kitajskih proizvajalcev izvoznikov, za katere se pričakuje, da bodo povečali obseg uvoza po nizkih dampinških cenah. Podobne razmere so bile ugotovljene v drugih tretjih državah, kot je opisano v uvodni izjavi 142.
            
         
               (148)
            
            
               Ohranitev ukrepov pa bi industriji Unije omogočila, da še naprej okreva od preteklega dampinga in utrdi svoj položaj.
            
         5.2   Interes nepovezanih uvoznikov
   
   
               (149)
            
            
               Ob začetku je bil navezan stik s štirimi znanimi nepovezanimi uvozniki. Dva sta posredovala izpolnjena vprašalnika. Predstavljala sta 30–50 % kitajskega uvoza v OPP in sta nasprotovala ukrepom.
            
         
               (150)
            
            
               Ugotovljeno je bilo, da je bil v njunih prihodkih od prodaje delež natrijevega glukonata manj kot 5-odstoten. Poleg tega sta bila oba uvoznika dobičkonosna na splošno in tudi na področju dejavnosti, povezane z natrijevim glukonatom.
            
         
               (151)
            
            
               Komisija je na podlagi tega menila, da bo morebiten vpliv nadaljevanja ukrepov na uvoznike omejen.
            
         5.3   Interes uporabnikov
   
   
               (152)
            
            
               Vprašalniki so bili poslani osmim znanim uporabnikom. Izpolnil ga je le en uporabnik, ki je nasprotoval ukrepom.
            
         
               (153)
            
            
               Sodelujoči uporabnik v OPP ni uvažal iz LRK, saj je natrijev glukonat dobavljal izključno pri enem od proizvajalcev Unije. Pri tem uporabniku je natrijev glukonat predstavljal manj kot 5 % proizvodnih stroškov končnih izdelkov, ki so vsebovali natrijev glukonat. Poleg tega je njegova dejavnost, ki je vključevala natrijev glukonat, v OPP predstavljala manj kot 20 % vseh prihodkov od prodaje. Ugotovljeno je bilo tudi, da je ta uporabnik na splošno dobičkonosen. Na podlagi omejenega vpliva, ki bi ga lahko na proizvodne stroške tega uporabnika imelo kakršno koli nihanje cen natrijevega glukonata, se pričakuje, da bo morebiten vpliv nadaljevanja ukrepov nanj omejen.
            
         
               (154)
            
            
               Komisija je ob upoštevanju sklepa glede sodelujočega uporabnika in nizke stopnje sodelovanja uporabnikov sklenila, da bo morebiten vpliv nadaljevanja ukrepov na uporabnike omejen.
            
         5.4   Interes trgovcev na debelo
   
   
               (155)
            
            
               Odzvalo se je pet trgovcev na debelo, ki so predložili izpolnjene vprašalnike. Trije so ukrepe podpirali, dva pa stališča nista izrazila. Vseh pet trgovcev na debelo je natrijev glukonat kupovalo pri proizvajalcu Unije in zadevnega izdelka niso uvažali s Kitajske. Dejavnost, ki je vključevala natrijev glukonat, je v obravnavanem obdobju pri vseh družbah predstavljala zanemarljiv del vseh prihodkov od prodaje.
            
         
               (156)
            
            
               Komisija je na podlagi tega sklenila, da bo morebiten vpliv nadaljevanja ukrepov na trgovce na debelo verjetno zanemarljiv.
            
         5.5   Sklep o interesu Unije
   
   
               (157)
            
            
               Na podlagi navedenega je Komisija sklenila, da ni prepričljivih razlogov, zaradi katerih ohranitev ukrepov za uvoz natrijevega glukonata s poreklom iz LRK ne bi bila v interesu Unije.
            
         6.   PROTIDAMPINŠKI UKREPI
   
   6.1   Ukrepi
   
   
               (158)
            
            
               Vse zainteresirane strani so bile obveščene o bistvenih dejstvih in premislekih, na podlagi katerih je bilo predvideno, da se ohranijo veljavni protidampinški ukrepi. Odobreno jim je bilo tudi obdobje, v katerem so lahko predložile pripombe v zvezi s tem razkritjem. Po razkritju ni nobena stran predložila pripomb.
            
         
               (159)
            
            
               Iz navedenega sledi, da bi bilo treba v skladu s členom 11(2) osnovne uredbe ohraniti protidampinške ukrepe, ki se uporabljajo za uvoz natrijevega glukonata iz LRK in so bili uvedeni z Uredbo Komisije (EU) št. 377/2010 (7).
            
         6.2   Posebno spremljanje
   
   
               (160)
            
            
               Da se zmanjša tveganje izogibanja zaradi velike razlike v stopnjah dajatve, se šteje, da so v tem primeru potrebni posebni ukrepi za zagotovitev pravilne uporabe protidampinških dajatev.
            
         
               (161)
            
            
               Družbe, za katere veljajo posamezne protidampinške dajatve, morajo carinskim organom držav članic predložiti veljaven trgovinski račun. Ta račun mora biti v skladu z zahtevami iz člena 1(3) te uredbe. Za uvoz, za katerega navedeni račun ni predložen, bi bilo treba uporabiti protidampinško dajatev, ki se uporablja za „vse druge družbe“.
            
         
               (162)
            
            
               V primeru, da bi se po uvedbi zadevnih ukrepov znatno povečal obseg izvoza družb, za katere veljajo nižje individualne stopnje dajatve, bi se takšno povečanje obsega lahko obravnavalo kot sprememba v vzorcu trgovanja, nastala zaradi uvedbe ukrepov v smislu člena 13(1) osnovne uredbe. V takšnih okoliščinah in če so izpolnjeni pogoji, se lahko začne preiskava proti izogibanju. S to preiskavo se lahko med drugim prouči potreba po odpravi individualnih stopenj dajatve in posledični uvedbi dajatve na ravni države.
            
         
               (163)
            
            
               Ta uredba je v skladu z mnenjem odbora, ustanovljenega s členom 15(1) Uredbe (EU) 2016/1036 –
            
         SPREJELA NASLEDNJO UREDBO:
   Člen 1
   1.   Uvede se dokončna protidampinška dajatev na uvoz natrijevega glukonata, številka CUS (Customs Union and Statistics) 0023277-9 in registrska številka CAS (Chemical Abstracts Service) 527-07-1, ki se trenutno uvršča pod oznako KN ex 2918 16 00 (oznaka TARIC 2918160010), s poreklom iz Ljudske republike Kitajske.
   2.   Stopnje dokončne protidampinške dajatve, ki se uporabljajo za neto ceno franko meja Unije pred plačilom dajatve za izdelek iz odstavka 1, ki ga proizvajajo spodaj navedene družbe, so:
   
               Družba
            
            
               Dokončna protidampinška dajatev (%)
            
            
               Dodatna oznaka TARIC
            
         
               Shandong Kaison Biochemical Co., Ltd
            
            
               5,6
            
            
               A972 
            
         
               Qingdao Kehai Biochemistry Co. Ltd
            
            
               27,1
            
            
               A973 
            
         
               Vse druge družbe
            
            
               53,2
            
            
               A999 
            
         3.   Pogoj za uporabo individualnih stopenj dajatve, določenih za družbe iz odstavka 2, je predložitev veljavnega trgovinskega računa carinskim organom držav članic, ki vsebuje izjavo z datumom in podpisom uradnika subjekta, ki izdaja take račune, ter njegovim imenom in funkcijo, in sicer: „Podpisani potrjujem, da je (količina) natrijevega glukonata, prodanega za izvoz v Evropsko unijo, ki ga zajema ta račun, proizvedla družba (ime in naslov družbe) (dodatna oznaka TARIC) v Ljudski republiki Kitajski. Izjavljam, da so podatki na tem računu popolni in resnični.“ Če tak račun ni predložen, se uporablja dajatev, ki velja za „vse druge družbe“.
   4.   Če ni določeno drugače, se uporabljajo ustrezne veljavne določbe o carinskih dajatvah.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. januarja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 176, 30.6.2016, str. 21.
   
      (2)  Izvedbena uredba Sveta (EU) št. 965/2010 z dne 25. oktobra 2010 o uvedbi dokončne protidampinške dajatve in dokončnem pobiranju začasne dajatve, uvedene na uvoz natrijevega glukonata s poreklom iz Ljudske republike Kitajske (UL L 282, 28.10.2010, str. 24).
   
      (3)  Uredba Sveta (ES) št. 1225/2009 o zaščiti proti dampinškemu uvozu iz držav, ki niso članice Evropske skupnosti (UL C 47, 10.2.2015, str. 3).
   
      (4)  Uredba Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (UL L 343, 22.12.2009, str. 51). Ta uredba je bila kodificirana z osnovno uredbo.
   
      (5)  Obvestilo o začetku pregleda zaradi izteka protidampinških ukrepov za uvoz natrijevega glukonata s poreklom iz Ljudske republike Kitajske (UL C 355, 27.10.2015, str. 18).
   
      (6)  https://www.prlog.org/12459353-sodium-gluconate-producers-in-china-see-sharp-increase-in-exports-in-2014.html
   
      (7)  Uredba Komisije (EU) št. 377/2010 z dne 3. maja 2010 o uvedbi protidampinške dajatve na uvoz natrijevega glukonata s poreklom iz Ljudske republike Kitajske(UL L 111, 4.5.2010, str. 5).